**Izziņa par atzinumos sniegtajiem iebildumiem par Likumprojektu “****Grozījumi Latvijas Republikas valsts robežas likumā”   
(VSS-1057)**

|  |
| --- |
|  |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Anotācijas III.sadaļa.  Ministru kabineta protokollēmuma projekts. | **Finanšu ministrija**  **(11.02.2021.)**  Saskaņā ar anotācijas III sadaļā sniegto informāciju un pievienotā protokollēmuma projekta 3.punktu, likumprojekta normu izpildei Tieslietu ministrijai papildus nepieciešams finansējums 2022.gadā 35 557 *euro* apmērā, 2023. gadam un turpmāk ik katru gadu 33 438 *euro* apmērā, lai nodrošinātu Datu valsts inspekcijā vienas darba vietas uzturēšanu. Ņemot vērā, ka nav atbalstāma tādu likumprojektu pieņemšana, kuru īstenošana var netikt nodrošināta nepietiekamā finansējuma dēļ, kā arī to, ka papildu nepieciešamā finansējuma apmērs ir salīdzinoši neliels, uzskatām, ka Tieslietu ministrijai jāizvērtē iespējas likumprojektā noteikto normu izpildi nodrošināt piešķirto valsts budžeta līdzekļu ietvaros, atbilstoši precizējot anotācijas III sadaļu, vai arī likumprojekta tālāka virzība ir atliekama līdz brīdim, kad Ministru kabinetā tiks pieņemti lēmumi par tā īstenošanai papildu nepieciešamā finansējuma piešķiršanu. | **Tieslietu ministrija**  **(Datu valsts inspekcija)**  Datu valsts inspekcija ir iepazinusies ar Finanšu ministrijas izteiktajiem iebildumiem par likumprojektu “Grozījumi Latvijas Republikas valsts robežas likumā”, kurā paustas šaubas par jaunas amata vietas izveides nepieciešamību Datu valsts inspekcijā, ņemot vērā, ka Regulas Nr.2017/2226 55.panta 2.punktā paredzēto revīziju veiks vismaz reizi trijos gados no IIS darbības sākuma.  Datu valsts inspekcija uztur savu iebildumu par finansējuma nepieciešamību, sniedzot šādu papildu informāciju un argumentāciju.  **I.**  šobrīd saskaņā ar normatīvajiem aktiem Datu valsts inspekcija veic uzraudzību pār šādām sistēmām, kuru uzraudzība izriet no ES tiesību aktiem:  1.  **SIS II** saskaņā ar Eiropas Parlamenta un Padomes regulu (EK) Nr.1987/2006 (2006.gada 20.decembris) par otrās paaudzes Šengenas Informācijas sistēmas (SIS II) izveidi.  2.  **VIS** saskaņā ar Eiropas Parlamenta un Padomes regulu (EK) Nr.767/2008 (2008. gada 9. jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām.  3.  **EURODAC** saskaņā ar Eiropas Parlamenta un Padomes 2013. gada 26. jūnija regulu Nr. 603/2013 par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā.  Katras šīs sistēmas uzraudzība citastarp sevī ietver arī pienākumu veikt revīziju:  1) SIS II vismaz reizi četros gados (44.pants);  2) VIS vismaz reizi četros gados (41.pants);  3) EURODAC katru gadu (32.pants).   Attiecībā uz darba apjomu, ņemot vērā Finanšu ministrijas izteikto iebildumu par to, ka revīzija ir veicama tikai reizi trijos gados, jānorāda, ka revīzija ir tikai viens no informācijas sistēmu uzraudzības elementiem. Papildu kārtējai revīzijai, Datu valsts inspekcijai ir arī šādi pienākumi:  1) izskatīt sūdzības saistībā ar personu datu apstrādi sistēmās;  2) sadarbības pienākums,  -  aktīvi apmainīties ar informāciju ar Eiropas Datu aizsardzības uzraudzītāju (turpmāk – EDAUS), palīdzības sniegšana revīziju un pārbaužu veikšanā. Attiecībā uz katru sistēmu EDAUS vismaz divas reizes gadā rīko sanāksmes;  3) veikt analītisko darbu - izskatīt ES regulu interpretācijas vai piemērošanas grūtības, pētīt problēmas, kas rodas, īstenojot neatkarīgu uzraudzību vai īstenojot datu subjektu tiesības, izstrādāt saskaņotus priekšlikumus visu problēmu kopīgiem risinājumiem un veicināt izpratni par tiesībām datu aizsardzības jomā.  Turklāt jānorāda, ka 2020.gada ziņojumā par Šengenas *acquis* piemērošanu Latvijā ir ietverts ieteikums veikt regulāru uzraudzību, piemēram, par VIS, neaprobežojoties tikai ar revīzijas veikšanu reizi četros gados, bet regulāri veicot pārbaudes konsulātos (7.punkts). Tāpat visas regulas attiecībā uz SIS II, VIS un EURODAC paredz pienākumu dalībvalstīm nodrošināt, ka uzraudzības iestādēm ir pietiekami resursi, lai pildītu ar šo regulu noteiktos uzdevumus.  Ievērojot minēto, katras sistēmas uzraudzība vidēji prasa no nodarbinātā astoņu mēnešu darbu – seši mēneši, lai veiktu regulāro revīziju (sagatavotu, izvērtētu dokumentus, veiktu revīziju), divi mēneši – veicot ikdienas uzraudzību (sadarbība, sūdzību izskatīšana, informatīvie pasākumi).  Datu valsts inspekcijai resursi tika piešķirti tikai SIS II  uzraudzībai.  **II.** Attiecībā uz plānoto sistēmu uzraudzību, kas izriet no ES regulām, atzīmējams, ka šobrīd Datu valsts inspekcija ir identificējusi trīs normatīvo aktu projektus, kuros tai ir ietverti jaunie uzraudzības pienākumi:  1.            Likumprojekts “Grozījumi Latvijas Republikas valsts robežas likumā” (VSS-1057), kas paredz **IIS** uzraudzību un izriet no Eiropas Parlamenta un Padomes regulas (ES) 2017/2226 (2017. gada 30. novembris),ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos, un ar ko groza Konvenciju, ar ko īsteno Šengenas nolīgumu, un Regulas (EK) Nr. 767/2008 un (ES) Nr. 1077/2011.  2.             Likumprojekts “Grozījumi Imigrācijas likumā” (VSS-1056), kas paredz **ETIAS** uzraudzību un izriet no Eiropas Parlamenta un Padomes regulas (ES) 2018/1240 (2018. gada 12. septembris), ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226.  3.             Likumprojekts “Grozījumi Sodu reģistra likumā” (VSS-52), kas paredz **ECRIS** uzraudzību un izriet no Eiropas Parlamenta un Padomes 2019. gada 17. aprīļa regulas (ES) 2019/816, ar ko Eiropas Sodāmības reģistru informācijas sistēmas papildināšanai izveido centralizētu sistēmu (ECRIS-TCN) tādu dalībvalstu identificēšanai, kurām ir informācija par notiesājošiem spriedumiem par trešo valstu valstspiederīgajiem un bezvalstniekiem, un ar ko groza Regulu (ES) 2018/1726.  Visi šīs Eiropas Savienības regulas paredz pienākumu veikt sistēmu revīziju reizi trīs gados, kā arī veikt citas aktivitātes – sadarbību, sūdzību izskatīšanu, piedalīšanos starptautiskās sanāksmēs, izglītošanas pasākumu organizēšanu. Finansējuma aprēķins šobrīd ietverts tikai likumprojektā “Grozījumi Latvijas Republikas valsts robežas likumā”. Ņemot vērā identificēto darba apjomu – 8 mēnešu darbs ar vienu sistēmu – Datu valsts inspekcijai trīs sistēmu – IIS, ETIAS un ECRIS – uzraudzībai ir nepieciešamas divas papildu amata vietas (viens jurists un viens IT speciālists). Paredzamie jaunie pienākumi ietvers sevī arī pienākumu iedziļināties katras informācijas sistēmas normatīvajā regulējumā gan ES , gan nacionālajā līmenī (tai skaitā iestāžu iekšējos normatīvajos aktos), sadarboties ar citām ES institūcijām (Eiropas Datu aizsardzības uzraugs (EDPS), Eiropas Datu uzraudzības kolēģija), aizpildīt anketas un aptaujas par attiecīgām sistēmām un to darbību nacionālajā līmenī, sniegt viedokļus ES institūcijām par revīzijas procesiem un to veikšanas pamatprincipiem, atbildēt uz pašu valsts institūciju jautājumiem par sistēmas darbības jautājumiem, kas saistīti ar personas datu aizsardzību. Līdz ar to uzraudzības funkcijas par jaunām ES līmeņa informācijas sistēmām iekļauj sevī ikdienas darbu, kurai nepieciešami resursi. Nav iespējams reizi 3 gados veikt revīziju, nestrādājot pie tiem pašiem jautājumiem visu laiku, jo iestādē ir jābūt darbiniekiem, kuri ir atbildīgi par konkrētiem jautājumiem.  Būtu norādāms, ka lai nodrošinātu Vispārīgajā datu aizsardzības regulā un citos normatīvajos aktos minēto uzdevumu pilnvērtīgu izpildi un ievērojot to, ka no 2018.gadā pieprasītājām 15 amata vietām, 2020.gadā tika piešķirtas 5 amata vietas, Inspekcijai turpmākajos gados nepieciešamas vēl 10 amata vietas. Papildus štata vietas tika pieprasītas, lai nodrošinātu Regulas ieviešanu (veiktu pārbaudes, atbildētu uz iesniegumiem, sniegtu atzinumus par normatīvajiem aktiem), līdz ar to piešķirtas amata vietas domātas citām funkcijām, nevis jaunu informācijas sistēmu uzraudzībai.  Ievērojot minēto, Datu valsts inspekcija nepiekrīt Finanšu ministrijas izteiktajiem iebildumiem un nevar papildu pienākumus veikt esošā iestādes budžeta ietvaros. |  |  |
| 2. | Anotācijas III.sadaļa.  Ministru kabineta protokollēmuma projekts. | **Finanšu ministrija**  **(11.02.2021.)**  Lūdzam Tieslietu ministriju izvērtēt, vai ir nepieciešams izveidot jaunu amata vietu Datu valsts inspekcijā, ja Regulas Nr.2017/2226 55.panta 2.punktā paredzēto revīziju veiks vismaz reizi trijos gados no IIS darbības sākuma. Vienlaikus atzīmējam, ka par jaunu amata vietu izveidošanu ir būtisks Valsts kancelejas viedoklis. | **Tieslietu ministrija**  **(Datu valsts inspekcija)**  Iebildumi par finansējuma nepieciešamību netiks atsaukti, ievērojot 1.punktā pausto viedokli. |  |  |
| 3. | Anotācijas III.sadaļa.  Ministru kabineta protokollēmuma projekts. | **Finanšu ministrija**  **(02.03.2021.)**  Uzturam iepriekš izteikto iebildumu, ka nav atbalstāma tādu likumprojektu pieņemšana, kuru īstenošana var netikt nodrošināta nepietiekamā finansējuma dēļ, tāpēc Tieslietu ministrijai ir jāizvērtē iespējas likumprojektā noteikto normu izpildi nodrošināt tai piešķirto valsts budžeta līdzekļu ietvaros, atbilstoši precizējot anotācijas III sadaļu, vai arī likumprojekta tālāka virzība ir atliekama līdz brīdim, kad Ministru kabinetā tiks pieņemti lēmumi par tā īstenošanai papildu nepieciešamā finansējuma piešķiršanu. | **Tieslietu ministrija**  **(Datu valsts inspekcija)**  Iebildumi par finansējuma nepieciešamību netiks atsaukti, ievērojot 1.punktā pausto viedokli. |  |  |
| 4. | Anotācijas III.sadaļa.  Ministru kabineta protokollēmuma projekts. | **Finanšu ministrija**  **(02.03.2021.)**  Vienlaikus atzīmējam, ka par jaunu amata vietu izveidošanu ir būtisks Valsts kancelejas viedoklis. | **Tieslietu ministrija**  **(Datu valsts inspekcija)**  Iebildumi par finansējuma nepieciešamību netiks atsaukti, ievērojot 1.punktā pausto viedokli. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
|  |  | | |
|  |  | | |
| Saskaņošanas dalībnieki | Tieslietu ministrija, Ārlietu ministrija, Satiksmes ministrija, | | |
|  | Aizsardzības ministrija, Vides aizsardzības un reģionālās | | |
|  | attīstības ministrija, Korupcijas novēršanas un apkarošanas | | |
|  | birojs un Ģenerālprokuratūra. | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | |  | Tieslietu ministrija, Ārlietu ministrija, Vides |
|  | | aizsardzības un reģionālās attīstības ministrija, | |
|  | | Korupcijas novēršanas un apkarošanas birojs un | |
|  | | Ģenerālprokuratūra. | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | Anotācijas I.sadaļas 2.punkts | | **Vides aizsardzības un reģionālās attīstības ministrija**  Tā kā likumprojekta sākotnējās ietekmes novērtējuma ziņojumā (anotācija) nav aizpildīta sadaļa “*III. Tiesību akta projekta ietekme uz valsts budžetu un pašvaldību budžetiem*” VARAM norāda uz nepieciešamību anotācijas sadaļā “*Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība*” iekļaut informāciju parIeceļošanas/izceļošanas sistēmas (IIS) izveides izmaksām, finansējuma avotu, kā arī plānotajām sistēmas uzturēšanas izmaksām. | **Iebildums ņemts vērā** | | Attiecīgi papildināts anotācijas I.sadaļas 2.punkts. |
| 2. | Likumprojekta 1.pantā iekļautā 9.3 panta devītā daļa “(9) Valsts policija, Valsts drošības dienests un Valsts robežsardze savas kompetences ietvaros un sadarbībā ar šī panta trešajā daļā minētajām iestādēm sagatavo Regulas Nr.2017/2226 72.panta 8.punktā minēto gada ziņojumu.”. | | **Korupcijas novēršanas un**  **apkarošanas birojs**  Likumprojekta 1.pants paredz papildināt Latvijas Republikas valsts robežas likumu (turpmāk - likums) ar 9.3 pantu. Atbilstoši likuma 9.3 panta devītajai daļai Valsts policija, Valsts drošības dienests un Valsts robežsardze savas kompetences ietvaros un sadarbībā ar šī panta trešajā daļā minētajām iestādēm sagatavo Eiropas Parlamenta un Padomes 2017.gada 30.novembra regulas Nr.2017/2226, ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos, un ar ko groza Konvenciju, ar ko īsteno Šengenas nolīgumu, un Regulas (EK) Nr.767/2008 un (ES) Nr.1077/2011 72.panta 8.punktā minēto gada ziņojumu. Birojs vērš uzmanību, ka likuma 9.3 panta devītajā daļā minētā atsauce uz šī panta trešo daļu ir kļūdaina, jo tā neparedz to iestāžu sarakstu, sadarbībā ar kurām jāsagatavo gada ziņojums. Savukārt iestādes, kurām Ieceļošanas/izceļošanas sistēmas (IIS) centrālajā sistēmā ir tiesības pieprasīt reģistrēto datu aplūkošanu, lai novērstu, atklātu un izmeklētu noziegumus, kas saistīti ar terorismu un citus smagus noziegumus, noteiktas likuma 9.3 panta piektajā daļā. Ņemot vērā minēto, lūdzam atbilstoši precizēt likuma 9.3 panta devīto daļu. | **Iebildums ņemts vērā** | | Likumprojekta 9.3 panta devītā daļa “(9) Valsts policija, Valsts drošības dienests un Valsts robežsardze savas kompetences ietvaros un sadarbībā ar šī panta piektajā daļā minētajām iestādēm sagatavo Regulas Nr.2017/2226 72.panta 8.punktā minēto gada ziņojumu.”. |
| 3. | Likumprojekta 2.pants “Šā likuma 9.3 pants stājas spēkā, kad IIS uzsāk darbību atbilstoši Regulas Nr.2017/2226 66.pantam.”. | | **Ārlietu ministrija**  Ārlietu ministrijas ieskatā normas spēkā stāšanās ir likumdevēja izšķiršanās, tādēļ Ārlietu ministrija ierosina likuma pārejas noteikumu 7.punktu izteikt šādā redakcijā:  “7. Šā likuma 9.3 pants tiek piemērots, kad IIS uzsāk darbību atbilstoši Regulas Nr.2017/2226 66.pantam”. | **Iebildums ņemts vērā**  Saskaņā ar Oficiālo publikāciju un tiesiskās informācijas likuma 4.panta trešo daļu Satversmē noteiktos likuma izsludināšanas termiņus un spēkā stāšanās termiņu sāk skaitīt ar nākamo dienu pēc notikuma, kurš nosaka termiņa sākumu. Tādējādi Likumprojekta spēkā stāšanās ir plānota pēc Eiropas Komisijas lēmuma saņemšanas dalībvalstīm par IIS darbības uzsākšanas.  Lai nodrošinātu privātpersonu informēšanu par IIS darbības uzsākšanu, t.sk. Likumprojekta 1.pantā iekļautā 9.3 panta spēkā stāšanos, Likumprojekts tiek papildināts ar pienākumu Iekšlietu ministrijai pēc Eiropas Komisijas pieņemtā lēmuma paziņošanas dalībvalstīm, nosūtīt attiecīgu paziņojumu publicēšanai oficiālajā izdevumā “Latvijas Vēstnesis”. Papildus jāatzīmē, ka Valsts robežsardze organizēs aktuālās informācijas publicēšanu masu medijos. | | Likumprojekta 2.pants “Šā likuma 9.3 pants stājas spēkā, kad Sistēma uzsāk darbību atbilstoši Regulas Nr.2017/2226 66.pantam. Iekšlietu ministrija pēc tam, kad Eiropas Komisija pieņēmusi lēmumu par Sistēmas darbības uzsākšanu, nosūta attiecīgu paziņojumu publicēšanai oficiālajā izdevumā “Latvijas Vēstnesis”.”. |
| 4. | Likumprojekta 1.pantā iekļautā 9.3 panta piektā daļa “(5) Atbilstoši Regulas Nr.2017/2226 32.pantam, tiesības pieprasīt IIS centrālajā sistēmā reģistrēto datu aplūkošanu, lai novērstu, atklātu un izmeklētu noziegumus, kas saistīti ar terorismu un citus smagus noziegumus, atbilstoši Regulas Nr.2017/2226 29.panta 1. un 5.punktam ir šādām izraudzītām iestādēm:   1. Valsts drošības dienestam; 2. Valsts policijai; 3. Valsts robežsardzei; 4. Iekšējās drošības birojam; 5. Korupcijas novēršanas un apkarošanas birojam; 6. Militārajai policijai; 7. Militārās izlūkošanas un drošības dienestam; 8. [Satversmes](https://likumi.lv/ta/id/57980-latvijas-republikas-satversme) aizsardzības birojam; 9. Valsts ieņēmumu dienestam; 10. Prokuratūrai.”.   Likumprojekta 1.pantā iekļautā 9.3 panta septītās daļa 1.punkts “1) Valsts policijas un prokuratūras norīkotās struktūrvienības – ar Valsts policijas starpniecību;”. | | **Ģenerālprokuratūra**  Likumprojekta 1.pantā ietvertā 9.3 panta piektā daļa paredz, ka tiesības pieprasīt Ieceļošanas/izceļošanas sistēmā (IIS) esošo datu aplūkošanu, lai novērstu, atklātu un izmeklētu noziedzīgus nodarījumus (saistīti ar terorismu vai citiem smagiem noziegumiem) būs ne tikai operatīvās darbības subjektiem, bet arī prokuratūrai (ar Valsts policijas starpniecību). Tajā pašā laikā likumprojekta anotācijā (5.lapā) uzsvērts, ka iestādes, kuras varēs pieprasīt Ieceļošanas/izceļošanas sistēmā (IIS)esošo datu aplūkošanu, tika izraudzītas, izvērtējot Latvijas kompetento iestāžu (operatīvās darbības subjektu) funkcionālo tvērumu, tiesības un pienākumus.  Vēršam uzmanību, ka prokuratūra nav operatīvās darbības subjekts. Tās funkcijās neietilpst arī noziedzīgu nodarījumu novēršana un atklāšana. Savukārt prokuroru par procesa virzītāju izmeklēšanas stadijā var noteikt tikai izņēmuma gadījumā ģenerālprokurors, Ģenerālprokuratūras Krimināltiesiskā departamenta virsprokurors vai tiesas apgabala virsprokurors (Kriminālprocesa likuma 38.panta trešā daļa). Lai gan normatīvais regulējums neliedz prokuroram pašam veikt izmeklēšanu, tomēr praksē šādi gadījumi, kad prokurors pats veic izmeklēšanu, ir ārkārtīgi reti.  Tādējādi, ievērojot minēto, lūdzam anotācijā skaidrot prokuratūrai piešķirtās tiesības – aplūkot datus Ieceļošanas/izceļošanas sistēmā (IIS) – mērķi. | **Iebildums ņemts vērā** | | Likumprojekta 1.pantā iekļautā 9.3 panta piektā daļa “(5) Atbilstoši Regulas Nr.2017/2226 32.pantam, tiesības pieprasīt Sistēmas centrālajā sistēmā reģistrēto datu aplūkošanu atbilstoši Regulas Nr.2017/2226 29.panta 1. un 5.punktam ir šādu izraudzīto iestāžu operatīvajām vienībām (struktūrvienībām):   1. Valsts drošības dienestam; 2. Valsts policijai; 3. Valsts robežsardzei; 4. Iekšējās drošības birojam; 5. Korupcijas novēršanas un apkarošanas birojam; 6. Militārajai policijai; 7. Militārās izlūkošanas un drošības dienestam; 8. [Satversmes](https://likumi.lv/ta/id/57980-latvijas-republikas-satversme) aizsardzības birojam; 9. Valsts ieņēmumu dienestam.”.   Likumprojekta 1.pantā iekļautā 9.3 panta septītās daļa 1.punkts “1) Valsts policijas operatīvās vienības (struktūrvienības) – ar Valsts policijas starpniecību;”. |
| 5. | Likumprojekta 1.pantā iekļautā 9.3 panta piektā daļa “(5) Atbilstoši Regulas Nr.2017/2226 32.pantam, tiesības pieprasīt IIS centrālajā sistēmā reģistrēto datu aplūkošanu, lai novērstu, atklātu un izmeklētu noziegumus, kas saistīti ar terorismu un citus smagus noziegumus, atbilstoši Regulas Nr.2017/2226 29.panta 1. un 5.punktam ir šādām izraudzītām iestādēm:   1. Valsts drošības dienestam; 2. Valsts policijai; 3. Valsts robežsardzei; 4. Iekšējās drošības birojam; 5. Korupcijas novēršanas un apkarošanas birojam; 6. Militārajai policijai; 7. Militārās izlūkošanas un drošības dienestam; 8. [Satversmes](https://likumi.lv/ta/id/57980-latvijas-republikas-satversme) aizsardzības birojam; 9. Valsts ieņēmumu dienestam; 10. Prokuratūrai.”.   Likumprojekta 1.pantā iekļautā 9.3 panta septītā daļa “(7) IIS centrālajā datubāzē iekļautajām ziņām atbilstoši Regulas Nr.2017/2226 31.panta 1.punktam piekļūst šādā veidā:   1. Valsts policijas un prokuratūras norīkotās struktūrvienības – ar Valsts policijas starpniecību; 2. Valsts drošības dienesta, Satversmes aizsardzības biroja, Militārās izlūkošanas un drošības dienesta, Korupcijas novēršanas un apkarošanas biroja, Iekšējās drošības biroja un Militārās policijas norīkotās struktūrvienības – ar Valsts drošības dienesta starpniecību; 3. Valsts robežsardzes, Valsts ieņēmumu dienesta norīkotās struktūrvienības – ar Valsts robežsardzes starpniecību.”.   Anotācijas I.sadaļas 2.punkts | | **Tieslietu ministrija**  Lūdzam izvērtēt un likumprojektā nodrošināt Eiropas Parlamenta un Padomes 2017. gada 30. novembra Regulai (ES) 2017/2226, ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos, un ar ko groza Konvenciju, ar ko īsteno Šengenas nolīgumu, un Regulas (EK) Nr. 767/2008 un (ES) Nr. 1077/2011 (turpmāk – regula Nr. 2017/2226), atbilstošas terminoloģijas lietojumu. Proti, vēršam uzmanību, ka:  pirmkārt, regulā Nr. 2017/2226 lietoti termini "teroristu nodarījums" (atbilstoši regulas Nr. 2017/12226 3. panta 1. punkta 24. apakšpunktam šis jēdziens apzīmē valsts tiesību aktos minētu nodarījumu, kas atbilst vai ir līdzvērtīgs vienam no nodarījumiem, kuri minēti Direktīvā (ES) 2017/541) un "smags noziedzīgs nodarījums" (atbilstoši regulas Nr. 2017/2226 3. panta 1. punkta 25. apakšpunktam šis jēdziens apzīmē nodarījumu, kas atbilst vai ir līdzvērtīgs vienam no nodarījumiem, kuri minēti Pamatlēmuma 2002/584/TI 2. panta 2. punktā, ja tas saskaņā ar valsts tiesību aktiem ir sodāms ar brīvības atņemšanu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi). Savukārt likumprojektā lietoti termini "noziegumi, kas saistīti ar terorismu" un "smagi noziegumi". Ņemot vērā minēto un to, ka abos minēto regulā Nr. 2017/2226 lietoto terminu skaidrojumos ietvertas atsauces uz attiecīgi direktīvu un lēmumu (lēmuma gadījumā atsauce ietverta arī uz valsts tiesību aktiem), lūdzam:  1) likumprojektā lietot terminu "teroristu nodarījums", nevis "noziegums, kas saistīts ar terorismu";  2) likumprojektā papildus norādīt uz konkrētām nacionālo tiesību aktu normām, ar kurām ir pārņemtas Eiropas Parlamenta un Padomes 2017. gada 15. marta direktīvas (ES) 2017/541 par terorisma apkarošanu un ar ko aizstāj Padomes pamatlēmumu 2002/475/TI un groza Padomes lēmumu 2005/671/TI, kā arī Padomes 2002. gada 13. jūnija Ietvarlēmuma 2002/584/TI par Eiropas apcietināšanas orderi un nodošanas procedūrām starp dalībvalstīm attiecīgās prasības, šo atsauci noformējot atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumu" (turpmāk – noteikumi Nr. 108) 3.7. apakšnodaļai;  otrkārt, regulā Nr. 2017/2226 lietots termins – "operatīvās vienības", piemēram, minētās regulas 29. panta 5. punkts paredz, ka valsts līmenī katrai dalībvalstij ir saraksts ar izraudzīto iestāžu operatīvajām vienībām, kurām ir atļauja pieprasīt piekļuvi ieceļošanas/izceļošanas sistēmas (turpmāk – IIS) datiem, izmantojot centrālos piekļuves punktus. Savukārt likumprojekta 1. pantā ietvertā Latvijas Republikas valsts robežas likuma 9.3 panta piektā daļa paredz, ka atbilstoši regulas Nr. 2017/2226 32. pantam tiesības pieprasīt IIS centrālajā sistēmā reģistrēto datu aplūkošanu, lai novērstu, atklātu un izmeklētu noziegumus, kas saistīti ar terorismu un citus smagus noziegumus, atbilstoši Regulas Nr.2017/2226 29.panta 1. un 5.punktam ir noteiktām izraudzītām iestādēm, bet 9.3 panta septītajā daļā attiecībā uz šo iestāžu piekļuvi IIS centrālajai sistēmai lietots termins "norīkotās struktūrvienības", par ko nav gūstama pārliecība, ka, piemēram, struktūrvienībai, kura piekļūst IIS centrālajai sistēmai, jābūt vienai vai pastāvētu kādi konkrēti struktūrvienību ierobežojumi. Saistībā ar minēto nepieciešams atbilstoši saskaņot likumprojektā un regulā Nr. 2017/2226 lietoto terminoloģiju, kā arī sniegt atbilstošu skaidrojumu par regulas Nr. 2017/2226 29. panta 5. punkta ieviešanu likumprojekta anotācijā. | **Iebildums ņemts vērā** | | Likumprojekta 1.pantā iekļautā 9.3 panta piektā daļa “(5) Atbilstoši Regulas Nr.2017/2226 32.pantam, tiesības pieprasīt Sistēmas centrālajā sistēmā reģistrēto datu aplūkošanu atbilstoši Regulas Nr.2017/2226 29.panta 1. un 5.punktam ir šādu izraudzīto iestāžu operatīvajām vienībām (struktūrvienībām):   1. Valsts drošības dienestam; 2. Valsts policijai; 3. Valsts robežsardzei; 4. Iekšējās drošības birojam; 5. Korupcijas novēršanas un apkarošanas birojam; 6. Militārajai policijai; 7. Militārās izlūkošanas un drošības dienestam; 8. [Satversmes](https://likumi.lv/ta/id/57980-latvijas-republikas-satversme) aizsardzības birojam; 9. Valsts ieņēmumu dienestam.”.   Likumprojekta 1.pantā iekļautā 9.3 panta septītā daļa “(7) Sistēmas centrālajā datubāzē iekļautajām ziņām atbilstoši Regulas Nr.2017/2226 31.panta 1.punktam piekļūst šādā veidā:   1. Valsts policijas operatīvās vienības (struktūrvienības) – ar Valsts policijas starpniecību; 2. Valsts drošības dienesta, Satversmes aizsardzības biroja, Militārās izlūkošanas un drošības dienesta, Korupcijas novēršanas un apkarošanas biroja, Iekšējās drošības biroja un Militārās policijas operatīvās vienības (struktūrvienības) – ar Valsts drošības dienesta starpniecību; 3. Valsts robežsardzes, Valsts ieņēmumu dienesta operatīvās vienības (struktūrvienības) – ar Valsts robežsardzes starpniecību.”.   Attiecīgi papildināts anotācijas I.sadaļas 2.punkts. |
| 6. | Likumprojekta 1.pantā iekļautā 9.3 panta piektā daļa “(5) Atbilstoši Regulas Nr.2017/2226 32.pantam, tiesības pieprasīt IIS centrālajā sistēmā reģistrēto datu aplūkošanu, lai novērstu, atklātu un izmeklētu noziegumus, kas saistīti ar terorismu un citus smagus noziegumus, atbilstoši Regulas Nr.2017/2226 29.panta 1. un 5.punktam ir šādām izraudzītām iestādēm:   1. Valsts drošības dienestam; 2. Valsts policijai; 3. Valsts robežsardzei; 4. Iekšējās drošības birojam; 5. Korupcijas novēršanas un apkarošanas birojam; 6. Militārajai policijai; 7. Militārās izlūkošanas un drošības dienestam; 8. [Satversmes](https://likumi.lv/ta/id/57980-latvijas-republikas-satversme) aizsardzības birojam; 9. Valsts ieņēmumu dienestam; 10. Prokuratūrai.”.   Anotācijas I.sadaļas 2.punkts  Likumprojekta 1.pantā iekļautā 9.3 panta devītā daļa “(9) Valsts policija, Valsts drošības dienests un Valsts robežsardze savas kompetences ietvaros un sadarbībā ar šī panta trešajā daļā minētajām iestādēm sagatavo Regulas Nr.2017/2226 72.panta 8.punktā minēto gada ziņojumu.”. | | **Tieslietu ministrija**  Tiesiskās noteiktības nolūkā lūdzam:  pirmkārt, precizēt likumprojekta 1. pantā ietverto Latvijas Republikas valsts robežas likuma 9.3 panta piekto daļu, konkrēti un skaidri sasaistot šajā daļā atsaucēs minētās regulas Nr. 2017/2226 vienības ar attiecīgo likumprojekta regulējumu, uz kuru šīs regulas vienības attiecas;  otrkārt, izvērtēt un nepieciešamības gadījumā papildināt likumprojekta 1. pantā ietverto Latvijas Republikas valsts robežas likuma 9.3 panta devīto daļu ar konkrētu rīcību ar regulas Nr. 2017/2226 72. panta 8. punktā minēto gada ziņojumu, norādot, kura institūcija ir atbildīgā par ziņojuma iesniegšanu Eiropas Komisijai vai attiecīgi sniegt pamatotu skaidrojumu par minēto likumprojekta anotācijā, skaidrojot, kā paredzēts ieviest regulas Nr. 2017/2226 72. panta 8. punkta trešo daļu.  Vienlaikus lūdzam precizēt likumprojekta 1. pantā ietvertajā Latvijas Republikas valsts robežas likuma 9.3 panta devītajā daļā paredzēto atsauci uz šī panta trešajā daļā minētajām iestādēm, ņemot vērā, ka minētajā daļā nav norādītas vairākas iestādes, bet gan vienas iestādes (Iekšlietu ministrijas) struktūrvienība. | **Iebildums ņemts vērā** | | Likumprojekta 1.pantā iekļautā 9.3 panta piektā daļa “(5) Atbilstoši Regulas Nr.2017/2226 32.pantam, tiesības pieprasīt Sistēmas centrālajā sistēmā reģistrēto datu aplūkošanu atbilstoši Regulas Nr.2017/2226 29.panta 1. un 5.punktam ir šādu izraudzīto iestāžu operatīvajām vienībām (struktūrvienībām):   1. Valsts drošības dienestam; 2. Valsts policijai; 3. Valsts robežsardzei; 4. Iekšējās drošības birojam; 5. Korupcijas novēršanas un apkarošanas birojam; 6. Militārajai policijai; 7. Militārās izlūkošanas un drošības dienestam; 8. [Satversmes](https://likumi.lv/ta/id/57980-latvijas-republikas-satversme) aizsardzības birojam; 9. Valsts ieņēmumu dienestam.”.   Attiecīgi papildināts anotācijas I.sadaļas 2.punkts.  Likumprojekta 9.3 panta devītā daļa “(9) Valsts policija, Valsts drošības dienests un Valsts robežsardze savas kompetences ietvaros un sadarbībā ar šī panta piektajā daļā minētajām iestādēm sagatavo Regulas Nr.2017/2226 72.panta 8.punktā minēto gada ziņojumu.”. |
| 7. | Likumprojekta 1. un 2.pants. | | **Tieslietu ministrija**  Vēršam uzmanību, ka saskaņā ar noteikumu Nr. 108 44. punktu saīsinājumā abreviatūras neizmanto. Saīsinājumā pieļaujams izmantot vispārzināmas abreviatūras. Attiecīgi lūdzam atbilstoši precizēt likumprojektu, kur izmantots saīsinājums "IIS", kas nav uzskatāms par vispārzināmu abreviatūru. | **Iebildums ņemts vērā** | | Attiecīgi precizēts Likumprojekta 1. un 2.pants. |
| 8. | Anotācijas I.sadaļas 2.punkts. | | **Tieslietu ministrija**  Saskaņā ar regulas Nr. 2017/2226 29. panta 3. punkta otro daļu izraudzītā iestāde un centrālais piekļuves punkts var būt vienas organizācijas daļa, ja tas ir atļauts valsts tiesību aktos, bet, pildot šajā regulā paredzētos uzdevumus, centrālais piekļuves punkts rīkojas pilnīgi neatkarīgi no izraudzītajām iestādēm. Centrālais piekļuves punkts ir nošķirts no izraudzītajām iestādēm un nesaņem no tām norādījumus par tādas pārbaudes iznākumu, kuru tas veic neatkarīgi. Savukārt šīs regulas 31. panta 1. punkts paredz, ka operatīvā vienība, kas minēta 29. panta 5. punktā, iesniedz centrālajam piekļuves punktam, kas minēts 29. panta 3. punktā, pamatotu elektronisku vai rakstisku pieprasījumu piekļuvei IIS datiem. Kad šāds centrālais piekļuves punkts saņem piekļuves pieprasījumu, tas pārbauda, vai ir izpildīti 32. pantā minētie piekļuves nosacījumi. Ja piekļuves nosacījumi ir izpildīti, šāds centrālais piekļuves punkts apstrādā pieprasījumu. IIS datus, kuriem ir piekļūts, nosūta 29. panta 5. punktā minētai operatīvajai vienībai tā, lai nebūtu apdraudēta datu drošība.  Vēršam uzmanību, ka atbilstoši likumprojekta 1. pantā ietvertajai Latvijas Republikas valsts robežas likuma 9.3 panta piektajai daļai izraudzītās iestādes ir Valsts drošības dienests, Satversmes aizsardzības birojs, Militārās izlūkošanas un drošības dienests, Valsts Policija, Valsts robežsardze, Iekšējās drošības birojs, Korupcijas novēršanas un apkarošanas birojs, Militārā policija, Valsts ieņēmumu dienests un Prokuratūra, savukārt atbilstoši minētā likumprojekta pantā ietvertajai Latvijas Republikas valsts robežas likuma 9.3 panta sestajai daļai centrālais piekļuves punkts ir Valsts policija, Valsts drošības dienests un Valsts robežsardze. Saistībā ar minēto paužam bažas, ka gadījumā, kad izraudzītās iestādes un centrālais piekļuves punkts ir viena un tā pati iestāde (Valsts robežsardze, Valsts policija un Valsts drošības dienests) un gadījumā, kad izraudzītā iestāde ir prokuratūra, bet centrālais piekļuves punkts – Valsts policija, likumprojekts neatbilst regulas Nr. 2017/2226 29. panta 3. punkta otrās daļas prasībām, ņemot vērā, ka nav konstatējama izraudzītās iestādes neatkarība no centrālā piekļuves punkta. Piemēram, tai skaitā kriminālprocesa ietvaros atbilstoši Kriminālprocesa likuma 29. panta pirmās daļas 5. punktam izmeklētājam (izmeklēšanas iestādes, tātad tai skaitā arī Valsts policijas, amatpersonai) ir jāizpilda tai skaitā uzraugošā prokurora un amatā augstāka prokurora norādījumi. Ievērojot minēto, lūdzam izvērtēt un atbilstoši precizēt likumprojektu, nodrošinot minētās regulas attiecīgo prasību ievērošanu. Alternatīvi lūdzam likumprojekta anotācijā sniegt izvērstu un argumentētu skaidrojumu par likumprojektā ietvertā regulējuma atbilstību regulas Nr. 2017/2226 prasībām, tai skaitā, bet ne tikai, norādot, kā vienas iestādes ietvaros tiks nodrošināts tas, ka centrālais piekļuves punkts rīkojas pilnīgi neatkarīgi no izraudzītās iestādes. | **Iebildums ņemts vērā** | | Attiecīgi papildināts anotācijas I.sadaļas 2.punkts. |
| 9. |  | | **Tieslietu ministrija**  Likumprojekta 1. pantā ietvertā Latvijas Republikas valsts robežas likuma 9.3 panta piektā daļa paredz, ka Datu valsts inspekcija veic regulas Nr. 2017/2226 55. panta 2. punktā paredzēto revīziju. Saskaņā ar regulas Nr. 2017/2226 55. panta 2. punktu šā panta 1. punktā minētā uzraudzības iestāde, kas izveidota saskaņā ar Regulas (ES) 2016/679 51. panta 1. punktu, nodrošina, lai vismaz reizi trijos gados no IIS darbības sākuma tiktu veikta valsts robežu infrastruktūrā notikušo datu apstrādes darbību revīzija saskaņā ar attiecīgajiem starptautiskajiem revīzijas standartiem. Minētās revīzijas rezultātus var ņemt vērā izvērtējumos, ko veic saskaņā ar mehānismu, kurš izveidots ar Padomes 2013. gada 7. oktobra Regulu (ES) Nr. 1053/2013, ar ko izveido izvērtēšanas un uzraudzības mehānismu, lai pārbaudītu Šengenas *acquis* piemērošanu, un ar ko atceļ Izpildu komitejas lēmumu (1998. gada 16. septembris), ar ko izveido Šengenas izvērtēšanas un īstenošanas pastāvīgo komiteju Regulu (ES) Nr. 1053/2013. Šā panta 1. punktā minētā uzraudzības iestāde, kas izveidota saskaņā ar Regulas (ES) 2016/679 51. panta 1. punktu, ik gadu publisko datu labošanas, papildināšanas vai dzēšanas vai apstrādes ierobežojumu pieprasījumu skaitu, informāciju par turpmāk veiktajām darbībām un pēc attiecīgo personu pieprasījuma veikto labojumu, papildinājumu, dzēšanu un apstrādes ierobežojumu skaitu. Savukārt saskaņā ar minētā panta 3. punktu dalībvalstis savai 1. punktā minētajai uzraudzības iestādei, kas izveidota saskaņā ar Regulas (ES) 2016/679 51. panta 1. punktu, nodrošina pietiekamus resursus, lai pildītu ar šo regulu uzticētos uzdevumus, un piekļuvi tādu personu sniegtām konsultācijām, kurām ir pietiekamas zināšanas par biometriskajiem datiem.  Ņemot vērā iepriekš minēto, lai Datu valsts inspekcija varētu nodrošināt regulas Nr. 2017/2226 55. panta 2. punktā paredzētos uzdevumus, Datu valsts inspekcijai ir nepieciešams piešķirt atbilstošu finansējumu no valsts budžeta līdzekļiem. Līdz ar to lūdzam likumprojekta anotācijā sniegt skaidrojumu par regulas Nr. 2017/2226 55. panta 2. punkta ievērošanu, tai skaitā anotācijas III sadaļā norādot Datu valsts inspekcijai nepieciešamo finansējumu iepriekš norādīto uzdevumu veikšanai, kā arī lūdzam likumprojektam pievienot Ministru kabineta sēdes protokollēmuma projektu, kas paredz jautājumu par papildu finansējuma piešķiršanu Datu valsts inspekcijai, lai tā nodrošinātu regulas Nr. 2017/2226 55. panta 2. punktā paredzēto uzdevumu izpildi, izskatīt Ministru kabinetā. | **Iebildums tiks ņemts vērā pēc Tieslietu ministrijas (Datu valsts inspekcijas) iesniegtās informācijas par nepieciešamo finansējumu, lai nodrošinātu Likumprojekta 1.pantā iekļautā 9.3 panta astotajā daļā noteikto revīziju.** | |  |
| 10. | Likumprojekta 2.pants “Šā likuma 9.3 pants stājas spēkā, kad IIS uzsāk darbību atbilstoši Regulas Nr.2017/2226 66.pantam.”. | | **Tieslietu ministrija**  No likumprojekta un tā anotācijas izriet, ka vairāku likumprojekta normu piemērošana ir saistīta ar Eiropas Komisijas lēmumā noteikto dienu saskaņā ar regulas Nr. 2017/2226 66. panta 1. punktu, kurā sāk darboties IIS (likumprojekta 2. pantā ietvertais Latvijas Republikas valsts robežas likuma pārejas noteikumu 7. punkts paredz, ka šā likuma 9.3pants stājas spēkā, kad IIS uzsāk darbību atbilstoši regulas Nr.2017/2226 66. pantam).  Vēršam uzmanību, ka saskaņā ar Līguma par Eiropas Savienības darbību 288. pantu lēmumi, kuros ir norādīti konkrēti adresāti, ir saistoši tikai šiem adresātiem. Ja lēmumu adresāts ir dalībvalstis un ir nepieciešams to normas padarīt saistošas privātpersonām, tad lēmumi ir jāpārņem valsts tiesību sistēmā tāpat kā direktīvas. Norādām, ka pirmšķietami Eiropas Komisijas lēmums, kuru paredzēts pieņemt atbilstoši regulas Nr. 2017/2226 66. panta 1. punktam, tiks adresēts dalībvalstīm un tajā netiks ietvert normas, kuras būtu nepieciešams padarīt saistošas privātpersonām, tomēr vienlaikus privātpersonām ir nepieciešams iegūt informāciju par datumu, no kura būs piemērojams likumprojekts. Attiecīgi paužam bažas, ka tai skaitā neatkarīgi no regulas Nr. 2017/2226 66. panta piektajā punktā paredzētās Eiropas Komisijas lēmuma publikācijas Eiropas Savienības Oficiālajā Vēstnesī, privātpersonām varētu būt apgrūtinoši izsekot līdzi un iegūt informāciju par IIS darbības sākuma datumu. Tādēļ aicinām likumprojektu papildināt ar normu, kas paredzētu atbildīgai iestādei (Iekšlietu ministrijai) uzdot, pēc tam, kad Eiropas Komisija pieņēmusi lēmumu par IIS darbības sākšanu, nosūtīt attiecīgu paziņojumu publicēšanai oficiālajā izdevumā "Latvijas Vēstnesis". | **Iebildums ņemts vērā** | | Likumprojekta 2.pants “Šā likuma 9.3 pants stājas spēkā, kad Sistēma uzsāk darbību atbilstoši Regulas Nr.2017/2226 66.pantam. Iekšlietu ministrija pēc tam, kad Eiropas Komisija pieņēmusi lēmumu par Sistēmas darbības uzsākšanu, nosūta attiecīgu paziņojumu publicēšanai oficiālajā izdevumā “Latvijas Vēstnesis”.”. |
| 11. | Anotācijas I.sadaļas 2.punkts | | **Tieslietu ministrija**  Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punktu, lai nodrošinātu pilnvērtīgāku personas datu apstrādes principu ievērošanu, lūdzam veikt anotācijas I sadaļas 2. punktā Valsts robežsardzes likuma un Imigrācijas likuma tiesību normu analīzi kopsakarā ar regulas Nr. 2017/2226 9. pantu, kā rezultātā būtu skaidri un nepārprotami izdarāms secinājums par to, ka atbilstoši likumprojekta 1. pantā ietvertajai Latvijas Republikas valsts robežas likuma 9.3 panta otrajai daļai Valsts robežsardzei, Pilsonības un migrācijas lietu pārvaldei un Latvijas Republikas diplomātiskajam un konsulārajām pārstāvniecībām piešķirama piekļuve IIS datu ievadīšanai, grozīšanai, dzēšanai un aplūkošanai atbilstoši regulas Nr. 2017/2226 9. panta 2. punktam.  Kā arī,  lai nodrošinātu pilnvērtīgāku personas datu apstrādes principu ievērošanu, lūdzam veikt anotācijas I sadaļas 2. punktā likumprojekta 1. pantā ietvertajā 9.3 panta piektajā daļā minēto iestāžu normatīvo aktu izvērtējumu, no kura būtu izdarāms secinājums, ka tām būtu piešķiramas tiesības pieprasīt IIS centrālajā sistēmā reģistrēto datu aplūkošanu, lai novērstu, atklātu un izmeklētu noziegumus, kas saistīti ar terorismu un citus smagus noziegumus. | **Iebildums ņemts vērā** | | Attiecīgi papildināts anotācijas I.sadaļas 2.punkts. |
| 12. | Anotācijas V.sadaļa. | | **Tieslietu ministrija**  Papildus lūdzam pārskatīt un atbilstoši papildināt likumprojekta anotācijas V sadaļas 1. tabulu ar informāciju par regulas Nr. 2017/2226 7. panta 1. punkta "b" un "d" apakšpunkta, 29. panta 2. punkta un 32. panta ieviešanu, ievērojot instrukcijas Nr. 19 56. punktu. Nepieciešamības gadījumā lūdzam atbilstoši precizēt likumprojektu.  Kā arī lūdzam papildināt likumprojekta anotācijas V sadaļas 1. punktu atbilstoši instrukcijas Nr. 19 55. punktam, norādot ne vien uz regulu Nr. 2017/2226, bet arī uz citu minētajā instrukcijas punktā norādīto informāciju. | **Iebildums ņemts vērā** | | Attiecīgi papildināta anotācijas V.sadaļa. |
| 13. | Likumprojekta 1.pantā iekļautā 9.3 panta sestā un septītā daļa “(6) Centrālā piekļuves punkta funkcijas atbilstoši Regulas Nr.2017/2226 29.panta 3.punktam savas kompetences ietvaros veic:   1. Valsts policija; 2. Valsts drošības dienests; 3. Valsts robežsardze.” un (7) Sistēmas centrālajā datubāzē iekļautajām ziņām atbilstoši Regulas Nr.2017/2226 31.panta 1.punktam piekļūst šādā veidā: 4. Valsts policijas operatīvās vienības (struktūrvienības) – ar Valsts policijas starpniecību; 5. Valsts drošības dienesta, Satversmes aizsardzības biroja, Militārās izlūkošanas un drošības dienesta, Korupcijas novēršanas un apkarošanas biroja, Iekšējās drošības biroja un Militārās policijas operatīvās vienības (struktūrvienības) – ar Valsts drošības dienesta starpniecību; 6. Valsts robežsardzes, Valsts ieņēmumu dienesta operatīvās vienības (struktūrvienības) – ar Valsts robežsardzes starpniecību.”. | | **Tieslietu ministrija**  **(22.01.2021.)**  Saistībā ar izziņas II sadaļas 8. punktu atzinīgi novērtējam likumprojekta anotācijas papildināšanu, tomēr vēršam uzmanību, ka no likumprojekta anotācijā sniegtās informācijas tomēr nav gūstama pārliecība par to, ka atbilstoši likumprojekta 1.  pantā ietvertajai Latvijas Republikas valsts robežas likuma 9.3 panta sestajai daļai tiek nodrošināta regulas Nr. 2017/2226 29. panta 3. punkta otrās daļas prasību pienācīga ieviešana. Minētā regulas norma paredz, ka izraudzītā iestāde un centrālais piekļuves punkts var būt vienas organizācijas daļa, ja tas ir atļauts valsts tiesību aktos, bet, pildot šajā regulā paredzētos uzdevumus, centrālais piekļuves punkts rīkojas pilnīgi neatkarīgi no izraudzītajām iestādēm. Centrālais piekļuves punkts ir nošķirts no izraudzītajām iestādēm un nesaņem no tām norādījumus par tādas pārbaudes iznākumu, kuru tas veic neatkarīgi. Paužam bažas par regulas prasību ievērošanu, ievērojot tālāk norādītos apsvērumus:  pirmkārt, tas, ka izraudzītā iestāde un centrālais piekļuves punkts var būt vienas organizācijas daļa, ir dalībvalsts rīcības brīvība, tomēr, izmantojot šādu rīcības brīvību, dalībvalstij jānodrošina tas, ka tiek ievērotas Eiropas Parlamenta un Padomes 2017. gada 30. novembra Regulas (ES) 2017/2226, ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos, un ar ko groza Konvenciju, ar ko īsteno Šengenas nolīgumu, un Regulas (EK) Nr. 767/2008 un (ES) Nr. 1077/2011 (turpmāk – regula Nr. 2017/2226), 29. panta 3. punkta otrās daļas prasības, attiecīgi tai skaitā arī tas, ka ar regulas prasībām pretrunā nav dalībvalsts tiesību normas, kas nosaka tās pārvaldes iekārtu.  Konkrētajā gadījumā, ja izraudzītās iestādes operatīvā vienība (struktūrvienība) tiek pretnostatīta centrālās piekļuves punktam, kas sakrīt ar izraudzīto iestādi, ir apšaubāms, vai ir pamatoti runāt par centrālās piekļuves punkta neatkarību regulas Nr. 2017/2226 izpratnē, jo Valsts policijas un tās operatīvās vienības (struktūrvienības) intereses nepārprotami savstarpēji atbildīs attiecībā uz no regulas izrietošā centrālās piekļuves punkta uzdevuma izpildi, pretēji tas nosacīti varētu būt gadījumā, ja centrālais piekļuves punkts būtu kāda konkrēta struktūrvienība, uz kuru norādīts likumprojektā un kas atšķiras no operatīvās vienības (struktūrvienības). Lai gan var piekrist tam, ka regulas Nr. 2017/2226 izpratnē prasības attiecībā uz centrālo piekļuves punktu neatkarību nav tik stingras, kā to citos gadījumos attiecībā uz neatkarības prasību paredz Eiropas Savienības tiesību akti (uz ko skaidri norāda tas, ka izraudzītā iestāde un centrālais piekļuves punkts var būt vienas organizācijas daļa), tomēr uzskatām, ka šīs prasības ir ņemamas vērā un to pienācīgu ievērošanu nevar atstāt vienīgi atbildīgo iestāžu pārziņā – prasības attiecībā uz centrālā piekļuves punkta neatkarību būtu jāparedz pašā likumprojektā;  otrkārt,  likumprojekta anotācijā norādīts uz Ministru kabineta 2011.gada 30.augusta noteikumiem Nr.676 „Vīzu noteikumi” iekļauto tiesisko regulējumu attiecībā uz informācijas iegūšanu no Eiropas Savienības vīzu informācijas sistēmas kā salīdzināmu piemēru. Tomēr norādām, ka abas tiesiskās situācijās ir konstatējamas atšķirības, proti,  Eiropas Parlamenta un Padomes 2008. gada 9. jūlija Regula (EK) Nr. 767/2007 par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS regula) regulējums atšķiras no regulā Nr. 2017/2226 minētā, tai skaitā šajā regulā nav minēta prasība par to, ka centrālais piekļuves punkts rīkojas pilnīgi neatkarīgi no dalībvalstu iestādēm un citus līdzīgus nosacījumus. Uzsveram, ka konkrētajā gadījumā nepieciešams ņemt vērā tieši regulas Nr. 2017/2226 29. panta 3. punkta otrās daļas prasību mērķi;  treškārt, uz to, kā varētu tikt izprastas regulas Nr. 2017/2226 29. panta 3. punkta prasības un to mērķis, ilustratīvi varētu norādīt minētās regulas 30. pantā paredzētā kārtība, kādā piekļuvi IIS var pieprasīt Eiropols un, proti, -  Eiropols izraugās vienu no savām operatīvajām vienībām par “Eiropola izraudzīto iestādi” un pilnvaro to pieprasīt piekļuvi IIS, izmantojot 2. punktā minēto Eiropola centrālo piekļuves punktu, savukārt šo piekļuves punktu Eiropols izraugās kā specializētu vienību ar pienācīgi pilnvarotām Eiropola amatpersonām. Attiecīgi secināms, ka Eiropola gadījumā ir izraudzītas atšķirīgas to struktūrvienības, kuras ir attiecīgi operatīvā vienība un piekļuves punkts.  Ievērojot minēto, lūdzam izvērtēt iespēju likumprojektā paredzēt, ka, piemēram, piekļuves punkts ir no operatīvās vienības (struktūrvienības) atšķirīga Valsts policijas struktūrvienība, nevis Valsts policija, un attiecībā uz šo piekļuves punkta darbību ietvert likumprojektā atsauci uz regulas Nr. 2017/2226 29. panta 3. punkta otro daļu (minētais attiecināms arī uz Valsts drošības dienestu un Valsts robežsardzi). | **Iebildums ņemts vērā** | | Likumprojekta 1.pantā iekļautā 9.3 panta sestā un septītā daļa “(6) Centrālā piekļuves punkta funkcijas atbilstoši Regulas Nr.2017/2226 29.panta 3.punktam savas kompetences ietvaros veic:   1. Valsts policijas attiecīgā struktūrvienība; 2. Valsts drošības dienesta attiecīgā struktūrvienība; 3. Valsts robežsardzes attiecīgā struktūrvienība.” un (7) Sistēmas centrālajā datubāzē iekļautajām ziņām atbilstoši Regulas Nr.2017/2226 31.panta 1.punktam piekļūst šādā veidā: 4. Valsts policijas operatīvā vienība – ar Valsts policijas attiecīgās struktūrvienības starpniecību, kas darbojas atbilstoši Regulas Nr.2017/2226 29.panta 3.punktā noteiktajam; 5. Valsts drošības dienesta, Satversmes aizsardzības biroja, Militārās izlūkošanas un drošības dienesta, Korupcijas novēršanas un apkarošanas biroja, Iekšējās drošības biroja un Militārās policijas operatīvā vienība – ar Valsts drošības dienesta attiecīgās struktūrvienības starpniecību, kas darbojas atbilstoši Regulas Nr.2017/2226 29.panta 3.punktā noteiktajam;   Valsts robežsardzes, Valsts ieņēmumu dienesta operatīvā vienība – ar Valsts robežsardzes attiecīgās struktūrvienības starpniecību, kas darbojas atbilstoši Regulas Nr.2017/2226 29.panta 3.punktā noteiktajam.”. |
| 14. |  | | **Tieslietu ministrija**  **(22.01.2021.)**  Saistībā ar izziņas II sadaļas  9. punktā ietverto iebildumu pielikumā nosūtam no Datu valsts inspekcijas saņemto Datu valsts inspekcijai nepieciešamā finansējuma aprēķinu 2022. gadam un turpmākajiem gadiem, ko lūdzam ņemt vērā un atbilstoši papildināt likumprojekta anotācijas III sadaļu un pievienot Ministru kabineta sēdes protokollēmumu, kā iepriekš lūgts Tieslietu ministrijas atzinumā. | **Iebildums ņemts vērā** | | Attiecīgi papildināta anotācija ar III.sadaļu  Ministru kabineta sēdes protokollēmums |
| 15. | Anotācijas I.sadaļa. | | **Finanšu ministrija**  **(11.02.2021.)**  Norādām, ka anotācijas I sadaļas 2.punktā sniegtā informācija par Ministru kabineta 2020.gada 22.septembra sēdē izskatīto informatīvo ziņojumu “Par Eiropas Savienības robežu un drošības informācijas sistēmu jaunās arhitektūras ieviešanu un tam nepieciešamo finansējumu” neatbilst MK sēdes protokola Nr.55 40.§ noteiktajam, lūdzam precizēt. | **Iebildums ņemts vērā** | | Attiecīgi papildināta anotācijas I.sadaļa. |
| 16. | Anotācijas III.sadaļa. | | **Finanšu ministrija**  **(11.02.2021.)**  Vienlaikus vēršam uzmanību uz neprecizitātēm anotācijas III sadaļā, norādot, ka jāaizpilda  ne tikai 2. un 5.punkts, bet arī 1. un 3.punkts atbilstoši Ministru kabineta 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”. Anotācijas III sadaļas 6. un 8.punktā un protokollēmuma projekta 3.punktā Tieslietu ministrijas budžeta apakšprogramma 09.02.00 “Fizisko personu datu aizsardzība” norādīta kā programma. Tāpat arī protokollēmuma projekta 3.punkta kontekstā neprecīzi minētas galotnes vārdkopā “vienu darba vietu”. | **Iebildums ņemts vērā** | | Attiecīgi papildināta anotācijas III.sadaļa. |
| 17. | Anotācijas VII.sadaļa. | | **Finanšu ministrija**  **(11.02.2021.)**  Ņemot vērā anotācijas VII sadaļas 2.punktā sniegto informāciju, ka likumprojekts paplašina Valsts robežsardzes, Valsts drošības dienesta un Valsts policijas funkcijas un uzdevumus, lūdzam anotācijas VII sadaļas 3.punktā norādīt, ka likumprojektā iesaistītās institūcijas paredzētās funkcijas un uzdevumus nodrošinās tām piešķirto valsts budžeta līdzekļu ietvaros. | **Iebildums ņemts vērā** | | Attiecīgi papildināta anotācijas VII.sadaļa. |
| Atbildīgā amatpersona | |  | | |
|  | | (paraksts) | | |

Rinalds Belijs

|  |
| --- |
| (par projektu atbildīgās amatpersonas vārds un uzvārds) |
|  |
|  |
|  |
|  |
|  |